alexandrainst/scandi-wiki huggingface dataset:
Anna Spafford

Anna Spafford (født Anne Tobine Larsen Øglende 16. mars 1842 i Stavanger, død 17. april 1923) var en norsk kvinne som sammen med sin amerikanske mann Horatio Spafford slo seg ned i Jerusalem og etablerte American Colony der i 1881. Kolonien er kjent som en av inspirasjonskildene til Selma Lagerlöf da hun skrev romanen Jerusalem.

Referanser

Litteratur 
 Tveit, Odd Karsten, Annas hus, En beretning fra Stavanger til Jerusalem, Cappelen forlag, Oslo (2000) ISBN 8202185912
 Geniesse, Jane Fletcher, American Priestess: The Extraordinary Story of Anna Spafford and the American Colony in Jerusalem, Nan A. Talese (2008) ISBN 0385519265

Eksterne lenker 
 Artikkel fra Library of Congress om American Colony og Anna Spafford (engelsk)
 Lang artikkel om Anna Spafford (engelsk)

Personer fra USA født i Norge
Personer fra Stavanger kommune
Fødsler i 1842
Dødsfall i 1923
Vegas (film)

Vegas er en norsk film som hadde premiere 25. september 2009. Den ble regissert av Gunnar Vikene, og dette var hans tredje langfilm. Vikene har også skrevet manus, sammen med Torun Lian.

Helge Jordal i rollen som Reidar er hans første langfilm på ti år.

Handling 
Du kan aldri velge din egen familie, men du kan velge dine venner. Filmen følger historien om Thomas, Marianne og Terje, tre tenåringer uten noe å finne på. Etter å ha vært vitne til at moren hans ble banket opp, blir Thomas sendt til et krisesenter for ungdommer. Ingen vil fortelle ham hvor broren hans befinner seg, men Thomas lover å finne ham igjen.

Ved dette tilfluktsstedet møter Thomas blant annet Marianne og Terje. De tre ungdommene opplever snart at de deler samme drømmer, og sammen legger de ut på en reise hvor de opplever både kjærlighet, hat og tillit. Ingen av dem ender opp der de egentlig planla å være, men alle finner seg etter hvert nye hjem.

Rolleliste 

 Anders Baasmo Christiansen – Thorstein
 Helge Jordal – Reidar
 Karoline Stemre – Marianne
 Kyrre Haugen Sydness – Roger
 Eindride Eidsvold – Johannes
 Sindre Kvalvåg Jacobsen – Terje
 Ellen Birgitte Winther – Lillian
 Jørgen Hausberg Nilsen – Thomas
 Stig Amdam – Fredrik
 Henriette Slorer – Gro
 Jakob Husa Moldestad  – Daniel

Referanser

Eksterne lenker 
 
 
 

Norske filmer fra 2000-årene
Norske dramafilmer
Filmer fra 2009
Norskspråklige filmer
Amandaprisen 2010
Tidsskrift for rettsvitenskap

Tidsskrift for rettsvitenskap (ofte forkortet TfR) er et nordisk vitenskapelig tidsskrift som har som målsetning å være et organ for nordisk rettsvitenskap. Foruten å publisere artikler på et høyt vitenskapelig nivå, legger tidsskriftet stor vekt på å bringe informasjon om ny juridisk litteratur gjennom litteraturstudier, bokanmeldelser og boklister.

Tidsskriftet ble etablert i 1888 av Francis Hagerup for å «danne et bindeled saavel mellem retsforskningen i de nordiske land som mellem denne og retsvidenskabens bevægelser i udlandet», og tidsskriftet ble rask det ledende juridiske tidsskrift i Norden. Tidsskriftet hadde 125-årsjubileum i 2013.

Tidsskriftet utgis av Universitetsforlaget og er tilgjengelig elektronisk på tidsskriftdatabasen Idunn.no. Tidsskriftet er klassifisert som et nivå 2-tidsskrift, det høyeste kvalitetsnivået, i Norsk vitenskapsindeks.

Tidsskriftets navn ble skrevet Tidsskrift for Retsvidenskab i perioden 1888–1932 og Tidsskrift for Rettsvidenskap i perioden 1932–1939.

En artikkel publisert i Tidsskrift for rettsvitenskap har mottatt den nordiske prisen Årets tidsskriftartikkel, Gøran Østerman Thengs' artikkel «En standardtilnærming til Grunnloven § 112» (2017).

Redaktører
Francis Hagerup, 1888–1921
Fredrik Stang, 1922–1936
Ragnar Knoph, 1937–1938
Erik Solem, 1939–?
Carl Jacob Arnholm, 1950–1962
Carsten Smith, 1963–1973
Birger Stuevold Lassen, 1974–1999
Magnus Aarbakke, 1974–2001
Viggo Hagstrøm, 1997–2012
Erling Johan Hjelmeng, fra 2010
Benedikte Moltumyr Høgberg, fra 2014
Erling Johan Hjelmeng, fra 2021

Eksterne lenker  
 
 idunn.no Tidsskrift for rettsvitenskap  artikler i fulltekst, etter 2002. (Abonnementstjeneste) 

Juridiske tidsskrifter
Norske vitenskapelige tidsskrifter
Nivå 2-tidsskrifter
Publikasjoner etablert i 1888
1888 i Norge
Samer bosatt i Sør-Norge

Samer bosatt i Sør-Norge (Sámit Mátta/Lulli-Norggas) er et politisk parti som stilte til valg til Sametinget i 2005 og fikk en representant, Johan Mikkel Sara. 

Ved sametingsvalget i 2005 fikk Arbeidarpartiet og Norske Samers Riksforbund like mange representanter (18), og syv småparti fikk en representant hver. Fire av disse, den såkalte firerbanden (Samer bosatt i Sør-Norge, Samefolkets parti, Senterpartiet og Flyttsamelista), støttet NSR mot at de fikk gjennomslag for visse krav, både med hensyn til politikk og posisjoner. Bl.a. fikk Samer bosatt i Sør-Norge visepresidentposten.

Samisk politikk
Politiske partier i Norge
Nordkalottfolket

Nordkalottfolket, tidligere Finnmarkslista, er et norsk politisk parti.

I nåværende periode (2021-2025) har partiet ni representanter på sametinget. Partiet fikk også inn en representant under fylkestingsvalget i Troms og Finnmark i 2019. I juni 2022 ble Arne Kristian Vestre valgt som ny partileder.

Politikk
Partiets politiske hovedsaker er (utdrag):
 Finnmarksloven – ikke privatisering av eiendomsretten over jorda
 videreutvikling av samisk og kvensk kultur
 bærekraftig bruk av naturen
 valgfrihet mellom samisk og nynorsk som obligatorisk fag 
 økt kvinneandel på Sametinget og i bedriftsstyrer
 styrking av samiske næringsformer

Sametingsrepresentanter
I perioden 2021-2025 er dette partiets sametingsrepresentanter.

2021-2025

 Ingvild Maria Leifsdatter Halvorsen (Østre valgkrets)
 Knut Einar Kristiansen (Ávjovárri valgkrets)
 Kjetil Romsdal (Nordre valgkrets)
 Sylvi Pedersen Vatne (Gáisi valgkrets)
 Ulf Tore Johansen (Sør-Norge valgkrets)
 Øyvind Lindbäck (Ávjovárri valgkrets)
 Toril Bakken Kåven (Nordre valgkrets)
 Gry Hege J. Warth (Nordre valgkrets)
 Vibeke Larsen (Vesthavet valgkrets)

Tidligere sametingsrepresentanter 

2017-2021
 Toril Bakken Kåven (Nordre valgkrets)
Tor H. Mikkola (Nordre valgkrets)
Kjellrun Wilhelmsen (Sør-Norge valgkrets)

2013-2017 

 Kjellrun Alma Wilhelmsen (Sør-Norge valgkrets)
 Kjetil Romsdal (Nordre valgkrets)
 Toril Bakken Kåven (Nordre valgkrets)

 Toril Bakken Kåven (Nordre valgkrets)

2005-2009 (som Finnmarkslista)

 Toril Bakken kåven (Alta/kvalsund valgkrets)

Referanser

Eksterne lenker
 

Samisk politikk
Politiske partier i Norge
Nyhavn 17

Nyhavn 17 er en dansk film fra 1933 som karakteriseres som et hyggelig lystspill.

Handling
Filmen starter en tidlig søndag morgen, da ekspeditrisen Primula Rask (Karina Bell) på vei til arbeid på sykkel, blir truffet av en ung mann (Sigfred Johansen) som er ute og kjører med sin forlovede (Lili Lani). Det viser seg at Primula er uekte datter av stormagasindirektøren Theodor Falk (Frederik Jensen). Hun forelsker seg i den ung mannen, og han forelsker seg også i henne, og så skyter handlingen fart, men alt ender som det skal i en folkekomedie.

Rolleliste

Eksterne lenker
 
 

Danske filmkomedier
Filmer fra 1933
Danskspråklige filmer
Olav Dikkanen

Olav Magnar Dikkanen (født 21. november 1932, død 1. november 2013) var en norsk politiker og sametingsrepresentant. Han satt i NSR landsstyre og Nordisk sameråd.

Han ble valgt inn på Sametinget ved det første sametingsvalget i 1989, der han representerte Norske Samers Riksforbund/Samarbeids-gruppen (NSR/S). Han ble valgt inn fra Varanger valgkrets. Han var også sametingsrepresentant i perioden 2001–2005, der han også satt i Plan- og finanskomiteen.

Dikkanen var engasjert i samepolitikk fra 1970. Han var med å stifte Unjárgga sámiid searvi i 1972 og representerte NSR i Varanger på Sametinget i fire perioder (1989–2005). Han satt også i NSRs Landsstyre og i Nordisk sameråd. I 2010 ble han tildelt NSRs ærespris.

Referanser

Kilder 
 Odd Mathis Hætta: Sametinget i navn og tall : Høsten 1989–høsten 1993
 Odd Mathis Hætta: Sametinget i navn og tall : Høsten 1993–høsten 1997
 Odd Mathis Hætta: Sametinget i navn og tall : Høsten 1997–høsten 2001
 Odd Mathis Hætta: Sametinget i navn og tall : Høsten 2001–høsten 2005

Norske sametingspolitikere
Personer fra Nesseby kommune
Dovrejordfly

Dovrejordfly (Euxoa adumbrata) er en sommerfugl som tilhører familien nattfly (Noctuidae). Den er bare funnet i den nordlige delen av Gudbrandsdalen i Norge, og den er ikke funnet her i landet siden 1911. Det norske navnet er misvisende, siden arten ser ut til å være utdødd på Dovre men er ganske vanlig enkelte andre steder.

Utseende 
Et middelsstort (vingespenn 33 – 41 mm), mørkt brunlig nattfly. Kjønnene er forskjellige på farge, hannens forvinger er rødbrune, hunnens mørkt svartbrune. Nyre- og ringmerkene er gulkantede og tydelige, ellers har den få markerte tegninger. Bakvingen er lyst gråbrun, lysere i midten.

Levevis 
Dovrejordflyet lever på grasmark og enger, i Nord-Amerika også på dyrket mark. Larvene lever nede i bakken av røtter, men man vet ikke hvilke planter de foretrekker. Utviklingen tar ett år. De voksne sommerfuglene flyr om natten.

Utbredelse 
Arten finnes i det nordlige og nordøstlige Europa, det nordlige Asia og Nord-Amerika. Den norske bestanden er etter alt å dømme utdødd, men den finnes fortsatt fåtallig i Sverige. I Nord-Amerika er den vanlig og utbredt fra Alaska gjennom det meste av Canada, mot sør til fjellene i Colorado.

Referanser

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri:

Eksterne lenker 
 

Noctuinae
Sommerfugler formelt beskrevet i 1842
Dyr formelt beskrevet av Eduard Friedrich Eversmann
Brunhalsjordfly

Brunhalsjordfly (Agrotis cinerea) er en sommerfugl som tilhører familien nattfly (Noctuidae). Den er bare funnet i Vestfold, Aust-Agder og Rogaland i Norge.

Utseende 
Et middelsstort (vingespenn 33 – 40 mm) nattfly, ofte lysgrått på farge, men dette kan variere og den kan også være ganske mørkt brunlig. Forvingen har mørke, enkle siksak-mellomlinjer, som avgrenser vingens midtfelt. Nyremerket er mer eller mindre mørkt, ofte går det et skyggeaktig tverrbånd gjennom det. Ringmerket er vanligvis ikke synlig. Bakvingen er lysgrå.

Levevis 
Arten lever mest på steinete, åpne steder ved kysten, blant andre steinete strender. Larven lever blant annet på syrer (Rumex spp.), timian (Thymus spp.) og lusern (Medicago sativa). De voksne sommerfuglene flyr i mai – juni.

Utbredelse 
Den er i utbredt i Europa, unntatt lengst i nord, og i vestlige og sentrale deler av Asia. I Norge er den sjelden, kjent fra Vestfold, Aust-Agder og Rogaland.

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Agrotis cinerea på UK moths:

Eksterne lenker 
 

Noctuinae
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Wacom

Wacom Co. Ltd, på japansk  株式会社ワコム, Kabushiki-gaisha Wakomu, er et internasjonalt firma som produserer enheter til datamaskiner. Hovedkontorene ligger i Otone i Saitama i Japan. Firmaet er en av de største produsentene av digitale tegnebrett, som brukes av designere, arkitekter, illustratører og animatører. Wacom refereres ofte til som en industristandard for tegnebrett.

Eksterne lenker
 

Japanske industriselskaper
Etableringer i 1983
Saitama prefektur
Garmin

Garmin er en av de ledende produsentene av GPS-utstyr, særlig innen forbrukersegmentet. Firmaet ble startet av Gary Burrell og dr. Min Kao, derav navnet, i 1989 i USA og er verdensomspennende.

Hovedkvarteret ligger i Olathe (1200 E. 151st Street), Kansas, USA, mens det europeiske hovedkontoret ligger i Southampton, England. Mesteparten av produksjonen foregår i Taiwan.

Produktene omfatter så godt som alle typer elektroniske hjelpemidler for navigering til lands, vanns og i luften.

Eksterne lenker
 

Satellittbasert navigasjon
Pelle Politibil går i vannet

Pelle Politibil går i vannet er en norsk animert barnefilm om Pelle Politibil fra 2010, regissert av Rasmus A. Sivertsen.

Handling 
Under en voldsom høst-storm ryker en strømkabel som forsyner hele Bodø med elektrisitet. Pelle Politibil må igjen ta ansvar, og forsøker å slepe en ny kabel over fjellet mot vær og vind så byen deres kan få tilbake lys og varme. Men når jobben er gjort rygger Pelle rett inn i den avrevne kabelen, og får elektrosjokk. Alle tror at Pelle er dø. Men nok en gang skjer det et mirakel. Pelle våkner igjen, og deretter er han en elektrisk bil.

Full av ny ren energi tar Pelle nå opp kampen mot brødrene Grevling - to sleipe fyrer som har kommet til den lille nord-norske byen for å stjele innbyggernes drikkevann. Brødrene Grevling planlegger å tappe alt vannet deres på flasker, og selger det dyrt til byens befolking under drepende sommervarme. I kompaniskap med sin lille venninne, Oda Oter, avslører Pelle Politibil det hemmelige vanntapperiet deres inne i fjellet. Men det blir en lang og dramatisk konflikt, før Pelle endelig kan ta det endelige oppgjøret mot miljø-forbryterne.

Skuespillere 
 Robert Stoltenberg som Pelle Politibil (voice)
 Pernille Sørensen.
 Gard B. Eidsvold.
 Fredrik Steen.
 Bjørn Sundquist.
 Anthony Lawson.
 Marc Matney.
 Shannon Settlemyre.
 Ashley Thrill som Oda oter.
 Michael Yeager som Radar.

Referanser

Eksterne lenker 
 
 

Filmer fra 2010
Norske filmer fra 2010-årene
Norske barnefilmer
Norske animasjonsfilmer
Norskspråklige filmer
Oslolosen

Oslolosen eller Kjell Aronsen, er en fiktiv person spilt av komikeren Harald Eia. Den ble lansert i TV-programmet Uti vår hage 2 på TV-kanalen NRK i januar 2008.

Rollefiguren debuterte i sesong 2 av programmet, og har siden blitt vist i flere segment på NRKs hjemmeside og på YouTube. Den 1. juni 2014 hadde det mest sette klippet av Oslolosen over 760 000 visninger på YouTube.

Oslolosen er også brukt av Eia i andre TV-programmer som Storbynatt i 2010, og har hatt opptredener på Komiprisen og Hovefestivalen. Oslolosen var også frontfigur for Oslo kommunes kildesorteringskampanje i 2008.

Rollefiguren
Oslolosen hevder selv at han er en sertifisert guide for byen Oslo. Oslo kommune har vedtatt losplikt for utenbys kjøretøy som entrer hovedstaden, og i hans første TV-opptreden er jobben hans å guide en gruppe menn fra Nord-Norge som kommer til byen i buss. Aronsen snakker en slags parodi på oslodialekt.

Dukketeater (2013) 
I januar 2013 hadde figurteaterproduksjonen Oslolosen premiere på Torshovteateret. Ansvarlig for produksjonen var Jo Strømgren, som hadde sett potensialet for å utvikle Eias rollefigur til en forestilling beregnet på barn.

Referanser

Eksterne lenker
 Programmets hjemmeside

TV-figurer
Uti vår hage
Svein Harald Øygard

Svein Harald Øygard (født 29. juni 1960 i Drøbak i Akershus i Norge) er en norsk samfunnsøkonom og forretningskonsulent som var midlertidig sentralbanksjef på Island fra februar til september 2009.

Biografi 
Øygard er utdannet sosialøkonom fra Universitetet i Oslo. Han var konsulent i Finansdepartementet, komitésekretær for Stortingets finanskomité, samt rådgiver for Arbeiderpartiets finansfraksjon på Stortinget.

Øygard jobbet i Finansdepartementet i perioden 1983–1988, og var statssekretær i Finansdepartementet fra 1990 til 1994 under Sigbjørn Johnsen (Ap). I sin periode som statssekretær var han med å gjennomføre en rekke tiltak for å få Norge ut av den daværende bankkrisa. Han ledet også arbeidet med Skattereformen 1992, Regjeringens Langtidsprogram og utredningen om økonomiske effekter av et eventuelt EU-medlemskap.

Øygard startet i den norske virksomheten til McKinsey & Company, et globalt strategi-konsulentselskap, i 1995, han ble valgt til partner i 2000, til direktør i 2006, og han ledet selskapets norske virksomhet fra 2005 til 2007.

Fra februar til september 2009 var Øygard sentralbanksjef på Island. I 2009 ble Øygard også spurt om han ville bli finansminister av statsminister Stoltenberg.

I september 2009 var Øygard igjen tilbake i Norge. Han tiltrådte igjen som direktør i McKinsey & Company og arbeidet for selskapet frem til 2016. Fra 2010 var han blant annet ansvarlig for McKinsey sin globale kompetanseutvikling og forskning innen olje- og gassektoren, og fra 2013 ledet han ut fra Brasil McKinsey sitt arbeid med energi i Sør-Amerika. I februar 2017 ble det meldt at han vil begynne å arbeide i Sparebanken 1 Markets.

Sentralbanksjef på Island 
Finansminister Kristin Halvorsen skal ha blitt spurt om råd av sitt islandske søsterparti for å finne en midlertidig sentralbanksjef.

Øygard ble den 27. februar 2009 ansatt som sentralbanksjef på Island av Islands statsminister. Han kunne bare besitte stillingen midlertidig siden embedsmenn på Island skal være islandske statsborgere.

Etter at han overtok som sentralbanksjef satt han ned styringsrenten flere ganger. Første gang fra 18 % til 17 %, og videre ned til 10,5 %. Økonomikommentatorer mente dette var et tegn på at Øygard følte at det er et redusert behov for å beskytte den islandske kronen og at økonomien var på rett vei. Øygard uttalte at han håpet og trodde at Island kunne snu trenden og bli forbundet med rask økonomisk bedring. Han mente dette krevde kraftig handling og skisserte fire hovedgrep han mente må til:
 Justering av makroøkonomien.
 Pengepolitikk som har stabilitet som mål.
 Budsjettjusteringer.
 Reetablering av et funksjonelt finansielt system.

Øygard har skrevet boken In the combat zone of finance.

Referanser

Eksterne lenker 
 

Norske samfunnsøkonomer
Statssekretærer fra Ap
Sentralbanksjefer
Islands økonomi
Personer fra Ås kommune
Personer tilknyttet McKinsey
Sirkel (film)

Sirkel er en norsk film fra 2005. Filmen er en nullbudsjetts spillefilm, produsert i Bergen i 2004 og 2005, og den er regissert av Aleksander Nordaas.  Skuespillerne var blant andre Jon Sigve Skard og Kristoffer Joner. Filmen kan lastes gratis ned fra filmens nettside.

Handling 
Filmen handler den unge studenten Harald som har flyttet til Bergen for å studere. I Bergen søker han etter nye venner og han treffer den halvskummle Noah som ønsker å få med Harald i den hemmelige klubben med navnet Sirkel. Og Harald blir med. I starten er alt bare bra, men det er bare i starten...

Priser 
Filmen  vant publikumsprisen under Bergen Internasjonale Filmfestival i 2005.

Eksterne lenker 
 
  www.daria.no om filmen
  Gratis nedlasting av filmen her

Norske dramakomedier
Norske filmer fra 2000-årene
Filmer fra 2005
Norskspråklige filmer
Norske thrillerfilmer
Norwegian Hull Club

Norwegian Hull Club (NHC) er en sjøassuranseforening, og har som formål å drive direkte gjensidig skadeforsikringsvirksomhet innen bransjen sjø- og transportforsikring, gjenforsikringsvirksomhet samt virksomhet som naturlig henger sammen med forsikringsvirksomhet.

NHCs hovedkontor er plassert i Bergen, og selskapet har ytterligere kontorer i Oslo, Kristiansand og London. Norwegian Hull Club er medlem av Central Union of Marine Underwriters (CEFOR), og International Underwriting Association (IUA).

Historie 

I Norge så sjøassuranseforeninger dagens lys allerede i 1806. Langesundfjordens Skibs Assuranceforening (senere omdøpt til Den Første norske Assuranceforening) og Skibsassuranceforeningen i Arendal ble etablert i 1837.

På nittenhundretallet var det en sterk øking i produksjon av dampskip hos rederier over hele landet, hvor Bergen opplevde den største oppgangen. For å møte etterspørselen ble Bergen Dampskibs-Assuranceforening etablert i 1879, og etterfølgende Skibsassuranceforeningen Vidar i 1895 som hadde sitt hovedkontor på Østlandet.

I 1937 slo Bergen Assuranceforening og Bergens Dampskibs-Assuranceforening seg sammen til Bergen Hull Club. Fjorten år etter, i 1951, ble flere assuranseselskap på Øst- og Sørlandet slått sammen til UNITAS, ledet av Skibsassuranceforeningen Vidar. I etterfølgende år sluttet samtlige assuranseselskap på Sør-Østlandet seg til UNITAS, som dermed ble ledende assurandør for nærmere 900 skip.

Den 1. januar 2001 slo Bergen Hull Club og UNITAS seg sammen, og etablerte Norwegian Hull Club.

I 2016 åpnet selskapet kontor i London

Organisasjon 
Norwegian Hull Club er et gjensidig assuranseselskap, og eies i sin helhet av forsikringstakerne. Selskapet er organisatorisk inndelt i Styret, Representantskapet, Valgkomité og Generalforsamling. Generalforsamlingen er selskapets øverste organ.

Norwegian Hull Club forsikrer mer enn 11 000 unike skip og enheter, og opererer som hovedassurandør for over 6000 av disse.

Norwegian Hull Club fikk karakteren 'A' i Standard & Poor's Rating Services juli 2022.

Referanser

Eksterne lenker 
 www.norclub.com

Etableringer i 2001
Sjøforsikring
Forsikring
Norske forsikringsselskaper
Norske sjøforsikringsselskaper
Mike Porcaro

Michael Joseph «Mike» Porcaro (født 29. mai 1955, død 15. mars 2015) var en amerikansk musiker, mest kjent som bassist i rockebandet Toto og som ofte benyttet studiomusiker.

Liv og virke 
Mike Porcaro spilte bass ved noen få uoffisielle anledninger med bandet helt siden dets tidlige tid på midten av 1970-tallet, men ble ikke offisielt medlem før i 1982 (like etter utgivelsen av albumet Toto IV), da han kom inn i stedet for David Hungate som sluttet for å begynne som studiomusiker i Nashville. Han erstattet Hungate på bass på albumets musikkvideoer og den påfølgende turneen. 

Ifølge Toto-gitaristen Steve Lukather skulle Porcaro vært et av bandets opprinnelige medlemmer, men plateselskapet ønsket å beholde den suksessfulle besetningen fra Boz Scaggs' kritikerroste album Silk Degrees (hvor Hungate, Lukather og andre medlemmer av Toto utgjorde Scaggs backingband på den tiden). Porcaro spilte også cello på sangen «Good for You» på Toto IV, og også på «After You've Gone» på albumet Mindfields fra 1999. 

Mike Porcaro var bror til de tidligere Toto-medlemmene Jeff Porcaro og Steve Porcaro. Deres far er den kjente jazz-trommeslageren og perkusjonisten Joe Porcaro.

Sykdom 
Porcaro hadde mottatt diagnosen amyotrofisk lateralsklerose (ALS), også kjent som Lou Gehrigs sykdom, i 2007. Han sluttet derfor å turnere med bandet, men ble fremdeles regnet som offisielt medlem. I februar 2010 ble Porcaros diagnose offentliggjort av bandet og TOTO var i 2010 og 2011 på en lang verdensturne for å samle inn penger til behandling og for å gjøre hverdagene bedre for Porcaro. I september 2012 ble det rapportert i magasinet Classic Rock han klarte seg så godt som kunne forvente med hans sykdom, men han var bundet til rullestolen etter at sykdommen hadde utviklet seg. Den 15. mars døde Porcaro mens han sov i sitt hjem i Los Angeles.

Referanser

Eksterne lenker 
 
 
 

Bassister fra USA
Toto-medlemmer
Studiomusikere fra USA
Personer fra Hartford